Karaton Surosowan

jmpl
Karaton Surosowan  nyaéta salah sahiji cagar budaya anu aya di kecamatan Kasemen, kawasan Banten Lama, kota Serang, Provinsi Banten dumasar kana Keputusan Menteri Pendidikan dan Kebudayaan Nomor 139/M1998 jeung Keputusan Bupati Serang Nomor 430/Kep 459-Huk/2006 anu diwangun dina masa pamarentahan Sultan Maulana Hasanuddin salaku sultan Banten kahiji. Karaton ieu baheulana puseur karajaan jeung istana sultan Banten. Ngaran surosowan dumasar kana basa Jawa nyaéta suro jeung sowan. 

 Pangwangunan 
Karaton Surosowan diwangun dina taun 1526-1570 dina masa Sultan Maulana Hasanuddin. Sajarah pangwangunan karaton ieu aya patalina jeung wewengkon anu dibere ku Sunan Gunung Jati ka putrana, Sultan Maulana Hasanudin.

Pangwangunan keraton ieu aya opat tahap. Kahiji, tembok diwangun ti batu batu bata dina sabudeureun karaton anu miboga tinggi nepi ka 100-125 meter. Kadua, pangwangnan tembok bagian jero nu miboga fungsi keur nahan tembakan sarupaning benteng. Katilu, pangwangunan rohangan-rohangan dina sapanjang tembok belah kaler jeung tatambihan lantai pikeun ngahontal tembok panahan. Kaopat, aya parobahan dina panto gerbang belah kaler jeung belah wetan.

 Sajarah 
Dina masa pamarentahan Sultan Ageng Tirtayasa taun 1680, karaton surosowan tos sababaraha kali ngalaman karuksakan ku sabab pasea jeung Sultan Haji. Saanggeus Sultan Haji janten diangkat ku VOC, anjeunna ngalereskeun wawangunan karaton dina taun 1672-1687 ku sabab dibantosan ku urang Walanda nyaéta Hendrik Laurenzns Cardeel. Ku sabab Cardeel miboga jasa dina pamugaran karaton, anjeunna dibere gelar Pangeran Wiraguna.

Dina taun 1808, karaton ieu diruksak deui ku sabab aya sengketa antara Walanda anu dipingpin ku Daendels jeung sultan Banten dina zaman eta. Pangrusakan keraton nepi ka taun 1832.

 Rujukan 

Kategori:Artikel Wiki Cagar Budaya 3.0